सोमावसारनायाव आबादारिफोरा बोरखांनानै बेनि थाखायनो बे गोदान आबाद आयेनआ आबादारिफोरा मोननाय एम एस पि गैया खालामगोन होननानै गिखांदों। गाहाइ मन्थ्रि, मिरु राजखान्थि आरो आबाद मन्थ्रिआ गिनांगौ जेबो गैया होननानै बुंबोसेयावबो माखासे रायजोनि आबादारिफोरा सोरखारनि बे खोथाखौ गोरलैयै गनायनानै लायाखै। बिसोर फोथायनो गोब्राब मोनदोंदि सोरखारा होनाय बोसोराव नै कौटि सुबुंनो फिन जिउ राहा होगोन आरो गासैबो गोसोम धोनफोरखौ दिहुननानै लाबोगोन । बिदि बुंनाय बाथ्राफोरखौ दिनैसिम मावफुङाखै। बिनिखायनो सोरखारा गले-गले खोथा होब्लाबो फोथायनो गोब्राब मोनदों। थिग बिदिनो आबादारि सोमावसारनाया हादरनि राजथावनि सोमावग्लुंबाय थानाय समावनो से रोजा कौटिसो रां बाहायनायनि थाखाय संसदनि गोदान भबननि अन्थाय खाम्फा गायसननो थिरां खालामदों मिरु सोरखारा। क’रनानि गिलु-बालु समावबो संसद भबनखौ समायना खालामनो राहा खालामनानै मिरु सोरखारा गोबां फुजि हरदोंमोन।